โบรกฯหั่นเป้า KTC เหลือ 44 บ.หลังตัวเลข NPL ไตรมาส 4 พุ่งเซ่นภาวะศก.อ่อนแอ ฉุดหุ้นร่วง 1%
โบรกฯหั่นเป้า KTC เหลือ 44 บ.หลังตัวเลข NPL ไตรมาส 4 พุ่งเซ่นภาวะศก.อ่อนแอ ฉุดหุ้นร่วง 1%
โบรกฯหั่นเป้า KTC เหลือ 44 บ.หลังตัวเลข NPL ไตรมาส 4 พุ่งเซ่นภาวะศก.อ่อนแอ ฉุดหุ้นร่วง 1%
16 ม.ค. 2563

บล.โนมูระ พัฒนสิน ระบุในบทวิเคราะห์เกี่ยวกับหุ้นบริษัท บัตรกรุงไทย จำกัด (มหาชน) หรือ KTC หลังวานนี้รายงานผลการดำเนินงานไตรมาส 4/2562 ที่ 1.32 พันล้านบาท ซึ่งเป็นไปตามที่ฝ่ายวิจัยและตลาดฯคาดการณ์ว่าจะมีกำไรโต 7% จากปีก่อน และเพิ่มขึ้น 2% จากไตรมาสก่อน โดยเป็นผลมาจากการเติบโตทั้งรายได้ดอกเบี้ย และรายได้ที่ไม่ใช่ดอกเบี้ยตามการเพิ่มขึ้นของสินเชื่อ ซึ่งสามารถชดเชยสำรองหนี้สูญที่เพิ่มขึ้นตามภาวะเศรษฐกิจ
ทั้งนี้ ฝ่ายวิจัยได้ปรับประมาณการกำไรสุทธิปี 2563-64 ลง 5% และ 3% ตามลำดับ โดยมีสาเหตุมาจากคุณภาพสินทรัพย์ที่แย่ลง ดังนั้นการปรับประมาณการเพื่อสะท้อนให้เห็นถึงค่าใช้จ่ายในการตั้งสำรองที่สูงกว่าคาด
อย่างไรก็ตาม ยังคงคำแนะนำ “ซื้อ” แต่ปรับราคาเป้าหมายลงเหลือ 44 บาท จากเดิม 47 บาท แม้มีความเสี่ยงในเรื่องคุณภาพสินทรัพย์ที่ NPL เพิ่มขึ้น และมีความเสี่ยงในการปรับใช้ TFRS9 ขณะที่ยังชอบ KTC จากปัจจัย core-business เติบโตได้ค่อนข้างดี เห็นได้จาก PPOP ที่ยังเติบโตได้เป็น double-digit
โดยคาดว่าผลประกอบการของ KTC ในปี 2563 เติบโต 11% จากปีก่อน และมีอัพไซด์ในระยะยาวสำหรับธุรกิจใหม่ Nano/Pico-Finance และสินเชื่อที่มีทะเบียนรถเป็นประกัน
โดยล่าสุด ณ เวลา 10.27 น. ราคาหุ้น KTC อยู่ที่ระดับ 35.75 บาท ลบ 0.50 บาท หรือ 1.38% สูงสุดที่ระดับ 36.25 บาท ต่ำสุดที่ระดับ 34.75 บาท ด้วยมูลค่าการซื้อขาย 154.96 ล้านบาท
